Ulterior, ambele orașe au făcut obiectul unor măsuri de supraveghere: evoluția pregătirilor la nivelul orașelor a fost monitorizată și coordonată de un juriu alcătuit din șapte experți independenți numiți de către instituțiile și organismele UE, care au avut și sarcina de a asigura conformitatea cu programul și angajamentele pe baza cărora au fost selectate orașele. Reprezentanți din partea orașelor Donostia-San Sebastián și Wrocław au participat la două reuniuni de monitorizare oficiale convocate de Comisie, în toamna anului 2013 și primăvara anului 2015. La sfârșitul procesului de monitorizare, juriul a făcut Comisiei recomandarea pozitivă de a acorda fiecăruia dintre cele două orașe un premiu în onoarea Melinei Mercouri în valoare de 1,5 milioane EUR. Premiul sub forma unei sume de bani - finanțat în cadrul programului „Europa creativă” - a fost acordat celor două orașe desemnate drept CEC în toamna anului 2015.

Acțiunea CEC are scopul de a evidenția bogăția și diversitatea culturilor din Europa, precum și trăsăturile comune ale acestora, încurajând astfel o mai bună înțelegere reciprocă în rândul cetățenilor europeni. De asemenea, aceasta este menită să stimuleze o dezvoltare bazată pe cultură și pe termen lung a orașelor în sensul mai amplu al termenului, ceea ce implică efecte socio-economice, consolidarea cooperării între operatorii culturali, artiștii și orașele din Europa (precum și din străinătate), precum și implicarea și participarea cetățenilor la cultură.

Constatările și metodologia evaluării ex post sunt prezentate pe larg în documentul de lucru al serviciilor Comisiei care însoțește prezentul document.

Raportul de față este prezentat în temeiul articolului 12 din Decizia nr. 1622/2006/CE a Parlamentului European și a Consiliului din 24 octombrie 2006 de stabilire a unei acțiuni comunitare în favoarea evenimentului „Capitala europeană a culturii” pentru anii 2007 - 2019 , care prevede că, în fiecare an, Comisia asigură o evaluare externă și independentă a rezultatelor obținute de către evenimentul „Capitala europeană a culturii” în anul precedent, și prezintă un raport asupra acestei evaluări Parlamentului European, Consiliului și Comitetului Regiunilor .

Evaluare ex post a evenimentului „Capitale europene ale culturii” din 2016 (Donostia-San Sebastián și Wrocław)

Cu toate acestea, lipsa datelor de referință care trebuie integrate într-un studiu comparativ privind orașul înainte de câștigarea titlului, la începutul anului în care s-a acordat titlul și ulterior punerii în aplicare a anului CEC reprezintă o limitare. Aceste date sunt considerate de o importanță capitală pentru obținerea unei perspective echilibrate, susținute de o bază de date convingătoare și amplă, asupra impactului efectiv al acțiunii asupra unui oraș. Cu toate acestea, bugetul alocat activității de evaluare (aproximativ 70 000 EUR în fiecare an) este proporțional cu nivelul redus al finanțării UE furnizate direct pentru CEC (premiul Melina Mercouri în valoare de 1,5 milioane EUR) și nu permite efectuarea unui studiu privind imaginea anterioară („de referință”) și a unui studiu privind imaginea ulterioară („ex post”). O consecință ulterioară a bugetului modest este aceea că procesul de colectare a datelor primare tinde să aibă un caracter mai degrabă calitativ decât cantitativ; deși datele calitative au în continuare o mare importanță în cadrul evaluării, lipsa datelor cantitative se traduce într-o fiabilitate mai redusă, de exemplu, în procesul de demonstrare a rezultatelor obiective și a efectelor CEC asupra extinderii participării la cultură.

La fel ca în cazul tuturor evaluărilor ex post anterioare privind CEC, Comisia susține că metodologia adoptată este adecvată pentru elaborarea unui raport care să ofere o bază suficient de solidă de natură să conducă la concluzii sensibile cu privire la performanța CEC.

Wrocław a prezentat o viziune foarte clară, în special în ceea ce privește obiectivele pe termen lung, care au variat de la creșterea gradului de sensibilizare și recunoaștere a identității culturale a regiunii Wrocław/Silezia Inferioară, crearea de spații publice dedicate activităților sociale și modelarea atitudinilor civice, până la creșterea numărului de turiști. Evenimentele culturale au fost organizate în subprograme, în funcție de discipline (de exemplu, arhitectură, film, operă etc.), și au fost elaborate în cadrul a patru „etape”, în funcție de publicul-țintă, variind de la dialogul cu localnicii la prezentarea rolului orașului în cadrul culturii europene și mondiale.

4.Constatările principale ale raportului de evaluare

4.1.Relevanța acțiunii CEC și CEC pentru anul 2016

Potrivit constatărilor evaluării, cele două orașe gazdă au elaborat și pus în aplicare programe culturale compatibile cu articolul 167 din Tratatul privind funcționarea Uniunii Europene și relevante pentru acesta în ceea ce privește contribuția Uniunii la „înflorirea culturilor statelor membre”. Găzduirea acțiunii CEC a contribuit, de asemenea, la evoluții economice și sociale în cele două orașe, în special în contextul urban, ceea ce, de asemenea, este în conformitate cu obiectivele Deciziei nr. 1622/2006/CE.

Evaluarea concluzionează că programul orașului Donostia-San Sebastián a reflectat contextul și preocupările locale, cu un puternic accent social și politic. Întrucât oferta culturală preexistentă a orașului era deja una foarte bogată, incluzând un număr mare de vizitatori din străinătate și festivaluri importante la nivel european, s-a decis utilizarea acțiunii CEC pentru a cultiva legături mai puternice cu noii actori culturali europeni - în special pentru organizațiile culturale mai mici -, dar mai ales pentru a oferi cu dedicare un nou tip de conținut sensibil, relevant pentru identitatea complexă a orașului și pentru bunăstarea socială și individuală a locuitorilor săi, care, de asemenea, au o dimensiune europeană clară.

Wrocław a elaborat un program cu obiective clare pe termen lung, o dimensiune europeană puternică și o interacțiune coerentă cu strategia mai amplă de dezvoltare a orașului; acesta s-a axat pe consolidarea suplimentară a caracterului european al orașului, atragerea turiștilor din țară și din străinătate, îmbunătățirea infrastructurilor culturale, extinderea publicului și a participării proactive a cetățenilor la activitățile culturale. De asemenea, programul a explorat unele dintre cele mai dificile aspecte ale istoriei recente, în special transferul populației între Uniunea Sovietică, Polonia și Germania care a avut loc la sfârșitul celui de Al Doilea Război Mondial.

4.2.Eficiență

Per ansamblu, dovezile disponibile (în principal calitative) sugerează că CEC rămâne o acțiune a UE eficientă, care oferă bune niveluri de rentabilitate la nivelul Uniunii Europene pentru o investiție relativ modestă din partea acesteia: acordarea titlului în sine are un efect de pârghie semnificativ asupra sumei finanțării pe care orașele gazdă o alocă proiectării și realizării programului cultural CEC și reprezintă un generator important de interes și finanțare de la o gamă largă de părți interesate, inclusiv de la autoritățile regionale și naționale și contribuabili privați. În plus, valoarea absolută a premiului Melina Mercouri, care este singura contribuție monetară pe care o primesc orașele-gazdă din partea Uniunii Europene, este minimă (1,5 milioane EUR pentru fiecare CEC) în comparație cu costurile globale ale unei acțiuni CEC: cheltuielile de funcționare ale CEC 2016 au fost de aproximativ 86,4 milioane EUR pentru Wrocław și de 49,6 milioane EUR pentru Donostia-San Sebastián.

La nivel de oraș, atât Donostia-San Sebastián, cât și Wrocław au instituit mecanisme de execuție și de guvernanță foarte puternice și de succes și au utilizat atât fonduri naționale, cât și fonduri UE (de exemplu, Fondul european de dezvoltare regională) pentru punerea în aplicare a programelor culturale de înaltă calitate artistică și cu o dimensiune considerabil mai mare decât cea normală.

Cu toate acestea, evaluarea arată, de asemenea, că găzduirea unui eveniment CEC rămâne o alegere ce presupune o utilizare intensivă a resurselor, ceea ar putea deveni o provocare: de exemplu, Donostia-San Sebastián a înregistrat o reducere semnificativă a bugetului său real față de etapa inițială de licitație (o scădere de peste 40 %), determinată de o propunere inițială prea ambițioasă, dar și de o presiune foarte mare asupra sectoarelor bugetului public la toate nivelurile teritoriale, de presiunea politică de a acorda prioritate bugetelor pentru alte probleme ale orașului și de lipsa capacității de a căuta finanțare în sectorul privat, toate acestea pe fondul unor condiții economice precare.

4.3.Eficacitate

Ambele orașe deținătoare ale titlurilor CEC și-au îndeplinit cu succes obiectivele pe termen scurt stabilite în candidaturile lor, în special punerea în aplicare de programe culturale extinse și inovatoare cu o dimensiune europeană și cu o implicare pronunțată a cetățenilor. În pofida viziunilor, a programelor și a stilurilor de punere în aplicare total diferite, ambele orașe au folosit CEC în mod eficace pentru a explora și a elabora teme de interes local cu o rezonanță europeană.

Donostia-San Sebastián a sprijinit activități clar diferite de cele din oferta sa culturală preexistentă; acțiunea CEC a fost folosită pentru a aborda o problemă complexă și sensibilă - și anume violența din trecut și neînțelegerile în rândul comunităților orașului - spre deosebire de simpla punere în aplicare a unui program cultural de divertisment dedicat publicului local și celui internațional sau pentru a promova orașul. Deși recunoaște că aceasta a fost o „alegere curajoasă”, evaluarea admite, de asemenea, că este dificil să se măsoare cantitativ și să se înțeleagă impactul societal viitor al unei astfel de alegeri. Deși orașul Donostia-San Sebastián nu a fost preocupat de creșterea vizibilității profilului său internațional deja semnificativ prin comunicare internațională și atracție turistică, cifrele arată, totuși, că, în total, 1,08 milioane de persoane au participat la evenimentele CEC, 5-10 % fiind vizitatori din străinătate.

Pe de altă parte, operatorii culturali locali au cunoscut o remarcabilă extindere a rețelei: aproape 80 % dintre organizațiile implicate în desfășurarea evenimentelor au cooperat cu alte organizații, în majoritatea cazurilor construind noi relații profesionale care, probabil, nu ar fi existat în absența anului deținerii titlului CEC.

Wrocław a pus în aplicare un program cultural amplu ca parte integrantă a strategiei sale mai extinse de dezvoltare a orașului, dar care s-a dovedit a fi deosebit de reușit și în ceea ce privește atragerea vizitatorilor din străinătate: potrivit studiilor efectuate în numele orașului Wrocław, în 2016, aproximativ 5 milioane de turiști au vizitat orașul Wrocław, dintre care 1,6 milioane au provenit dintr-o țară străină. Datele furnizate de Biroul central de statistică din Polonia arată, de asemenea, că, în 2016, un număr suplimentar de 50 000 de turiști din străinătate s-au cazat la hotelurile din Wrocław, comparativ cu 2015. Acțiunea CEC a fost, de asemenea, eficace în ceea ce privește consolidarea cooperării culturale și a rețelelor din cadrul orașului și cu operatorii internaționali: două treimi dintre proiectele puse în aplicare au avut o componentă internațională și au raportat colaborări sub o varietate de forme cu organizații sau artiști din alte 42 de țări - majoritatea europene, dar și țări precum Brazilia, Japonia și SUA. În general, strategia de comunicare a fost, de asemenea, eficace, astfel încât în 2016 au fost publicate aproximativ 5 500 de articole de presă despre anul CEC în Polonia și în alte 38 de țări.

Este puțin probabil ca aceste beneficii să fi existat în aceeași măsură în absența desemnării drept CEC; în acest sens, acțiunea CEC a generat o valoare adăugată europeană clară.

4.4.Durabilitate

Concluzia evaluării este că cele două orașe desemnate drept CEC în 2016 oferă potențiale foarte diferite pentru durabilitatea activităților lor și pentru o guvernanță culturală îmbunătățită.

În ceea ce privește Donostia-San Sebastián, planificarea moștenirii acțiunii CEC a fost în general limitată, întrucât a lipsit o strategie formală clară încă de la început, iar partidele politice nu au reușit să ajungă la o înțelegere comună cu privire la felul în care ar trebui să arate moștenirea lăsată CEC. Deși operatorii culturali există în continuare, în general, și oferă în continuare un conținut cultural puternic după 2016, acest lucru se datorează mai mult puterii amprentei culturale existente a orașului, decât unei moșteniri specifice a programului CEC.

Pe de altă parte, planificarea moștenirii a fost mai dezvoltată și mai coordonată în Wrocław și a oferit un potențial mai mare pentru durabilitatea pe termen lung a impactului acțiunii CEC - datorat, de asemenea, unei conduceri politice puternice și liniare. Această strategie este, de asemenea, documentată de diferitele activități de cercetare și evaluare efectuate de Universitatea din Wrocław în cursul anului desemnării CEC. Structura responsabilă de realizarea acțiunii CEC și Departamentele pentru afaceri sociale și cultură ale orașului au prezentat o propunere de strategie pentru perioada 2017-2020 și ulterior acesteia: „Cultura - curentul!” (Kultura – Obecna!). În plus, se va menține în acțiune proiectul „mikroGRANTY”, o inițiativă de sprijinire a acordării de granturi, cu obiectivul de a construi o capacitate culturală locală.

4.5.Coerență